1438.

Godina **1438** (**[[rimski brojevi|MCDXXXVIII]]**) bila je redovna godina koja počinje u srijedu (1. 1. po julijanskom kalendaru).

## Događaji

* 1. 1. - Albert II. Habsburgovac u Stolnom Biogradu krunisan za ugarsko-hrvatskog kralja; poveljom određuje svoju suprugu Elizabetu za nasljednicu. 
* 10. 1. - Prva sednica Ferarskog koncila (neki ostali u Bazelu, papa ih ekskomunicirao 15. 2.). 
* siječanj - Petar Talovac ban Hrvatske i Dalmacije umjesto Stjepana Frankopana. 
* januar - Poražena Transilvanska seljačka buna: Koložvar/Kluž se predao zbog gladi.
* 3. 2. - Kralj Albert naređuje Stjepanu Frankopanu da Zrinskima vrati Slunj ili 2000 zlatnika za koliko je grad bio založen. 
* 24. 2. - Kralj Albert određuje da u sporu između grofova Celjskih s jedne i općine Gradec i zagrebačkog Kaptola s druge strane sude mačvanski ban Ladislav Gorjanski i slavonski ban Matko Talovac. 
* februar - Stefan Vukčić Kosača uzeo Trebinje Radoslavu Pavloviću (Kosača i kralj Tvrtko II imaju tursku pomoć).
* 18. 3. - Albert II. Habsburgovac izabran za kralja Nemačke - početak dugog niza habsburških vladara te zemlje. 
* 18. 3. - Pokolj Nijemaca u Budimu.
* 9. 4. - Car Jovan VIII Paleolog i patrijarh Josif II prvi put na zasedanju u Ferrari, tu su i predstavnici Antiohije, Jerusalima i Aleksandrije - prva runda debata traje do 17. 7..
* 29. 5. - Antiaustrijski husiti krunisali poljskog princa Kazimira za kralja Češke.
* 29. 6. - Albert II. Habsburgovac krunisan za kralja Češke, nakon što je prihvatio izvesne obaveze i zahteve.
* 7. 7. - Pragmatična sankcija iz Bourgesa - kralj Šarl VII daje francuskoj crkvi kontrolu nad imenovanjima, papa lišen prihoda (v. galikanizam). 
* 30. 7. - Kralj Albert potvrđuje povlastice Dubrovniku.
* ca. jul - avgust ? - Murat II napada Srbiju i Ugarsku (haranje i odvođenje roblja):
** Turska vojska preko Vlaške upada u Erdelj - haranje uz slab otpor (Đurđevi odredi su još uvek uz Turke). 
** Druga vojska ulazi u Srbiju, srpske čete poražene 1. 8., Borač i Ravanica se predaju, Ostrvica zauzeta (samo uvertira za 1439). 
** Jedna turska vojska se zaleće do Jajca.
* kolovoz - Albert opseda češki grad Tabor pod kontrolom Poljaka i čeških protivnika.
* 9. 9. - Umro Duarte, kralj Portugala, nasleđuje ga mali sin Afonso V, kasnije nazvan Afrikanac. 
* 15. 9. - Albert prekida opsadu Tabora nakon neuspešnih pregovora i vesti o poljskom upadu u Šlesku; postavlja Ulriha II Celjskog za namesnika u Češkoj.
* 8. 10. - Nastavljena zasedanja koncila u Ferrari - katoličko-pravoslavna rasprava o dodatku *[[Filioque]]*. 
* 18. 10. - Dubrovčani šalju izaslanika kralju Tvrtku II da izrazi saučešće zbog smrti supruge i saopšti da su prekinuli trgovinu s Bosnom jer Tvrtko kuje novac koji važi samo lokalno.
* 18. 11. - Kralj Albert ušao u Wrocław (potisnuo Poljake iz Šleske).
* decembar - Prekid trgovačkih veza između Stefana Vukčića i Dubrovnika.

### Kroz godinu
* Ova godina se pominje kao početak sistematskog danka u krvi.
* Prvi pomen valpovačke tvrđave.
* Gemist Pleton, član grčke delegacije na Firentinskom koncilu, drži predavanja u tom gradu na kojima predstavlja platonizam. 
* Karl Knutsson, budući Karlo VIII izabran za regenta Švedske čime je tamo prestala vlast Erika Pomeranskog. 
* Pachacuti postaje deveti "Veliki Inka" male Kraljevine Kusko koju će pretvoriti u Carstvo Inka (*Tawantinsuyu* - "Četiri regiona"). 
* Kina: dve godine nakon dozvole da se porez plaća srebrom umesto žitom, dinastija Ming zatvara rudnike srebra kako bi kontrolisala njegov tok. 
* Tajland: Kraljevina Sukotaj postaje deo Kraljevine Ajutaje.

## Rođenja

* 8. 6. - Melozzo da Forli, italijanski slikar († 1494)
* 27. 11. - Gracija Kotorski, katolički blaženik († 1508)
* Toma Basiljević, hrvatski teolog († 1512)
* ? - Stjepan Tomašević, poslednji kralj Bosne († 1463)
* 1438-39 - Žarko Dražojević, hrvatski ratnik († 1508)
* približno - Vuk Grgurević, titularni srpski despot († 1485)

## Smrti

* 9. 9. - Duarte, kralj Portugala (* 1391)
* septembar - Doroteja, bosanska kraljica 
* 20. 10. - Jacopo della Quercia, italijanski skulptor (* ca. 1374)
* Barsbay, mamelučki sultan Egipta 
* 1438-39 - Pietro Loredan, mletački admiral (* 1372)

## Reference

* Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457), Vjekoslav Klaić (archive.org)